TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**118/2019. (III. 28.) Kt. számú**

**határozata**

**Általános célú átvilágítás elrendeléséről**

**(mely egyben a Tiva-Szolg Kft. 9/2019. (III.28.) számú alapítói döntésének minősül)**

Tiszavasvári Város Önkormányzata Képviselő-testülete az ***„*Általános célú átvilágítás elrendeléséről*”*** szóló előterjesztéssel kapcsolatban az alábbi határozatot hozza:

1. Úgy dönt, hogy **elrendeli a Tiszavasvári Településszolgáltatási és Vagyonkezelő Nonprofit Kft.** (székhelye: 4440 Tiszavasvári, Ady E. u. 8. képviseli: Dr. Groncsák Andrea ügyvezető) **2017-2018. évre vonatkozó általános célú – gazdálkodási, szervezeti és a Kft. szerződéses állományára vonatkozó – átvilágítását**.

**Határidő:** azonnal **Felelős:** Szőke Zoltán polgármester

2.1 Felkéri a polgármestert, hogy az 1. pontban meghatározott feladat elvégzésére kérjen be árajánlatokat, majd kösse meg a megbízási szerződést.

**Határidő:** azonnal **Felelős:** Szőke Zoltán polgármester

2.2 Felkéri a polgármestert, hogy az átvilágítás eredményéről tájékoztassa a Képviselő-testületet.

**Határidő:** esedékességkor **Felelős:** Szőke Zoltán polgármester

2.3 Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Kft.** ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**